ai4bharat/Pralekha huggingface dataset:
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
2020-21 ఖరీఫ్ మార్కెటింగ్ సీజన్లో చురుగ్గా సాగుతున్న ఎంఎస్పీ కార్యకలాపాలు
2020-21 ఖరీఫ్ మార్కెటింగ్ సీజన్లో దేశవ్యాప్తంగా పంటల సేకరణను కేంద్ర ప్రభుత్వం కొనసాగిస్తోంది. ప్రస్తుత కనీస మద్దతు ధర  పథకాల ప్రకారం, కనీస మద్దతు ధరల వద్ద వ్యవసాయ ఉత్పత్తులను కొనుగోలు చేస్తోంది.
|పంజాబ్, హర్యానా, ఉత్తరప్రదేశ్, తమిళనాడు, ఉత్తరాఖండ్, ఛత్తీస్గఢ్, కేరళ, జమ్ము&కశ్మీర్, గుజరాత్లో వరి ధాన్యం సేకరణ సాఫీగా సాగుతోంది. 29.10.2020 నాటికి, 188.85 ల.మె.ట. ధాన్యాన్ని కేంద్రం కొనుగోలు చేసింది. గతేడాది ఇదే సమయానికి సేకరించిన 151.94 ల.మె.ట. కంటే ఇది 24.29 శాతం అదనం. ఇప్పటివరకు 15.81 లక్షల మంది రైతుల నుంచి వరి ధాన్యం కొని, కనీస మద్దతు ధరగా రూ.35654.42 కోట్లను కేంద్రం చెల్లించింది. ప్రస్తుత సేకరణలో, ఒక్క పంజాబ్ నుంచే 129.48 ల.మె.ట. ధాన్యం గోదాములకు చేరింది. దేశవ్యాప్తంగా చూస్తే ఇది 68.56 శాతం.
||
|
రాష్ట్రాల నుంచి వచ్చిన ప్రతిపాదనల మేరకు; ధర మద్దతు పథకం  ప్రకారం, ప్రస్తుత సీజన్లో 45.10 ల.మె.ట. పప్పుధాన్యాలు, నూనె గింజల సేకరణకు తమిళనాడు, కర్ణాటక, మహారాష్ట్ర, తెలంగాణ, గుజరాత్, హర్యానా, ఉత్తరప్రదేశ్, ఒడిశా, రాజస్థాన్, ఆంధ్రప్రదేశ్కు అనుమతి లభించింది. ఆంధ్రప్రదేశ్, కర్ణాటక, తమిళనాడు, కేరళలో మొత్తం 1.23 ల.మె.ట. ఎండు కొబ్బరి సేకరణకు కేంద్రం అనుమతినిచ్చింది. మిగిలిన రాష్ట్రాలు/యూటీల నుంచి వచ్చిన విజ్ఞప్తుల మేరకు, పీఎస్ఎస్ ప్రకారం, ఎఫ్ఏక్యూ రకాల పప్పుధాన్యాలు, నూనెగింజలు, ఎండుకొబ్బరి సేకరణకు అనుమతి లభిస్తుంది. ఒకవేళ కనీస మద్దతు ధర కంటే మార్కెట్ రేటు తక్కువగా ఉంటే, నమోదిత రైతుల నుంచి 2020-21 ఎంఎస్పీ ప్రకారం నేరుగా పంటలను సేకరిస్తారు.
29.10.2020 వరకు; 3690 మంది తమిళనాడు, మహారాష్ట్ర, గుజరాత్, హర్యానా రైతులకు ప్రయోజనం కలిగిస్తూ, రూ.32.30 కోట్ల కనీస మద్దతు ధరతో, 5572.63 మె.ట. పెసలు, మినుములు, వేరుశనగను నోడల్ ఏజెన్సీల ద్వారా కేంద్రం సేకరించింది. అదేవిధంగా, 5089 మె.ట. ఎండు కొబ్బరిని రూ.52.4 కోట్ల కనీస మద్దతు ధరతో కొనుగోలు చేసింది. దీనివల్ల తమిళనాడు, కర్ణాటకలోని 3961 మంది రైతులకు ప్రయోజనం చేకూరింది. చాలా రాష్ట్రాల్లో ఎండుకొబ్బరి, మినుముల మార్కెట్ రేట్లు ఎంఎస్పీ కంటే ఎక్కువగా ఉన్నాయి. పప్పుధాన్యాలు, నూనెగింజలకు సంబంధించి, పంటల రాక పరిస్థితులను బట్టి ఆయా రాష్ట్రాల్లో సేకరణల ఏర్పాట్లు జరుగుతున్నాయి.
|పంజాబ్, హర్యానా, రాజస్థాన్, మధ్యప్రదేశ్, తెలంగాణలో గింజ పత్తి  సేకరణ కూడా సాఫీగా సాగుతోంది. ఈనెల 29వ తేదీ వరకు, 1,04,675 మంది రైతుల నుంచి 5,48,898 బేళ్ల పత్తిని 'కాటన్ కార్పొరేషన్ ఆఫ్ ఇండియా' సేకరించింది. కనీస మద్దతు ధరగా 1,603.52 కోట్ల రూపాయలు చెల్లించింది.
||
|
ప్రధాన మంత్రి కార్యాలయం
ప్రధాన మంత్రి తన లోక్ సభ నియోజకవర్గం వారాణసీ ని సందర్శించారు; శ్రీ జగద్గురు విశ్వారాధ్య గురుకుల్ వందేళ్ల కాలం ఉత్సవాల ముగింపు కార్యక్రమాని కి ఆయన హాజరయ్యారు
‘శ్రీ సిద్ధాంత్ శిఖామణి గ్రంథ్’ తాలూకు 19 భాషల అనువాద గ్రంథాన్ని ఆవిష్కరించిన ప్రధాన మంత్రి
‘శ్రీ సిద్ధాంత్ శిఖామణి గ్రంథ్’ మొబైల్ యాప్ ను ఆయన ప్రారంభించారు
ప్రధాన మంత్రి శ్రీ నరేంద్ర మోదీ ఈ రోజు న ఉత్తర్ ప్రదేశ్ లోని వారాణసీ ని సందర్శించారు. ఆయన ఉత్తర్ ప్రదేశ్ లోని వారాణసీ లో జంగంవాడీ మఠం లో గల శ్రీ జగద్గురు విశ్వారాధ్య గురుకుల్ శత వార్షికోత్సవాల ముగింపు కార్యక్రమం లో పాలుపంచుకొన్నారు.
పంతొమ్మిది భాషల లో అనువాదమైన ‘శ్రీ సిద్ధాంత్ శిఖామణి గ్రంథ్’ ప్రతి ని కూడా ప్రధాన మంత్రి శ్రీ నరేంద్ర మోదీ ఈ కార్యక్రమం లో ఆవిష్కరించారు. ‘శ్రీ సిద్ధాంత్ శిఖామణి గ్రంథ్’ మొబైల్ యాప్ ను సైతం ప్రధాన మంత్రి ప్రారంభించారు. సభికుల ను ఉద్దేశించి ప్రధాన మంత్రి ప్రసంగిస్తూ, ఈ నూరేళ్ల కాలం ఉత్సవాలు ఒక నూతన దశాబ్ధి ఆరంభ తరుణం లో జరుగుతూ ఉండటం అనేది ఒక యాదృచ్ఛిక ఘటన, అంతే కాదు ప్రపంచం లో ఇరవై ఒకటో శతాబ్ది లో భారతదేశం యొక్క పాత్ర ను ఈ దశాబ్ది మరొక్కమారు ప్రతిష్ఠితం చేస్తుంది అని కూడా ఆయన పేర్కొన్నారు.
మొబైల్ యాప్ మాధ్యమం ద్వారా ‘శ్రీ సిద్ధాంత్ శిఖామణి గ్రంథం’ డిజిటలీకరణ ప్రక్రియ యువతరం దీని తో మమేకం అయ్యేందుకు, వారి జీవనాల లో స్ఫూర్తి ని నింపేందుకు మరింత గా తోడ్పడనుంది అని ప్రధాన మంత్రి చెప్పారు. ఈ గ్రంథాని కి సంబంధించిన అంశాల పై మొబైల్ యాప్ ద్వారా ఏటా ఒక క్విజ్ పోటీ ని నిర్వహించాలని ఆయన సూచించారు. ఈ గ్రంథాన్ని 19 భాషల లో అనువదించడం అనేది మరింత మంది ప్రజల వద్దకు ఈ గ్రంథం చేరుకోవడం లో సహాయకారి అవుతుంది అని ప్రధాన మంత్రి అన్నారు.
‘‘ఒక పౌరుని గా మనం ఏ విధం గా నడచుకొంటామనేది భారతదేశం యొక్క భవిష్యత్తు ను నిర్ధారిస్తుంది, అంతేకాక ఒక ‘న్యూ ఇండియా’ యొక్క దిశ ను కూడా ఇది నిర్ణయిస్తుంది’’ అని ప్రధాన మంత్రి అన్నారు. సాధువులు సూచించిన మార్గాన్ని అనుసరించడం ద్వారా మనం మన జీవితాల లో ఆకాంక్షల ను నెరవేర్చుకోవలసివున్నది. అంతే కాక జాతి నిర్మాణం లో పూర్తి సహకారాన్ని అందించడాన్ని కొనసాగించవలసివుంది కూడా అని ఆయన చెప్పారు.
స్వచ్ఛత మిశన్ ను దేశం లో ప్రతి ఒక్క ప్రాంతాని కి తీసుకుపోవడం ద్వారా పరిశుభ్రత కు సంబంధించిన చైతన్యాన్ని నెలకొల్పడం లో ప్రజలు అందించిన తోడ్పాటు ను ప్రధాన మంత్రి మెచ్చుకొన్నారు. భారతదేశం లో తయారైన ఉత్పత్తుల ను ఉపయోగించుకోవాలంటూ వారి కి ఆయన విజ్ఞప్తి చేశారు. జల్ జీవన్ మిశన్ ఫలప్రదం అయ్యేటట్లు చూడటం కోసం దీనిలో పాలుపంచుకోవలసింది గా ప్రతి ఒక్కరి కి ప్రధాన మంత్రి విజ్ఞప్తి చేశారు.
గంగా నది శుద్ధి లో గణనీయమైన మరియు గమనించదగిన మెరుగుదల చోటు చేసుకొంది; ప్రజలు భాగం పంచుకోవడం ద్వారా మాత్రమే ఇది సాధ్యం అయింది అని ప్రధాన మంత్రి అన్నారు. నమామి గంగే కార్యక్రమం లో భాగం గా 7,000 కోట్ల రూపాయల విలువైన పథకాల ను పూర్తి చేయడం జరిగింది, 21,000 కోట్ల రూపాయల విలువైన పథకాల పనులు పురోగమిస్తున్నాయి అంటూ ఆయన వివరించారు.
‘శ్రీ రామ్ జన్మభూమి తీర్థ క్షేత్ర’ పేరు తో ఒక ట్రస్టు ను రామాలయం నిర్మాణం కోసం ప్రభుత్వం ఇటీవల ఏర్పాటు చేసినట్లు ప్రకటించిన సంగతి ని ప్రధాన మంత్రి గుర్తు కు తెచ్చారు. ఈ ట్రస్టు ఆయోధ్య లో శ్రీ రామాలయ నిర్మాణ పనుల ను చూసుకొంటుంది అని ఆయన చెప్పారు. ఈ ట్రస్టు కు 67 ఎకరాల భూమి ని బదిలీ చేయాలని కూడా ప్రభుత్వం నిర్ణయించింది అని ఆయన వెల్లడించారు.
ఆర్థిక మంత్రిత్వ శాఖ
‘7.16% జీఎస్ 2023’ తిరిగి చెల్లింపు
‘7.16% GS 2023’ యొక్క బకాయి బ్యాలెన్స్ మే 20, 2023న సమానంగా తిరిగి చెల్లించబడుతుంది. పేర్కొన్న తేదీ నుండి దానిపై వడ్డీ ఉండదు. నెగోషియబుల్ ఇన్స్ట్రుమెంట్స్ యాక్ట్, 1881 ప్రకారం ఏదైనా రాష్ట్ర ప్రభుత్వం రీపేమెంట్ రోజున సెలవు ప్రకటించినట్లయితే, ఆ రాష్ట్రంలోని చెల్లింపు కార్యాలయాల ద్వారా రుణం/లు మునుపటి పని రోజున తిరిగి చెల్లించబడతాయి.
ఎ) ప్రభుత్వ సెక్యూరిటీస్ రెగ్యులేషన్స్ 24 మరియు 24 ప్రకారం మెచ్యూరిటీ చెల్లింపు, సబ్సిడరీ జనరల్ లెడ్జర్ లేదా కాన్స్టిట్యూయెంట్ సబ్సిడరీ జనరల్ లెడ్జర్ ఖాతా లేదా స్టాక్ రూపంలో ఉన్న ప్రభుత్వ సెక్యూరిటీని రిజిస్టర్డ్ హోల్డర్కు అందజేస్తుంది. సర్టిఫికేట్, అతని బ్యాంక్ ఖాతా యొక్క సంబంధిత వివరాలను పొందుపరిచే పే ఆర్డర్ ద్వారా లేదా ఎలక్ట్రానిక్ మార్గాల ద్వారా నిధులను స్వీకరించే సదుపాయాన్ని కలిగి ఉన్న ఏదైనా బ్యాంక్లోని హోల్డర్ ఖాతాకు క్రెడిట్ చేయబడుతుంది. సెక్యూరిటీలకు సంబంధించి చెల్లింపు చేసే ఉద్దేశ్యంతో, అసలు సబ్స్క్రైబర్ లేదా అటువంటి ప్రభుత్వ సెక్యూరిటీల తదుపరి హోల్డర్లు, వారి బ్యాంక్ ఖాతాకు సంబంధించిన సంబంధిత వివరాలను చాలా ముందుగానే సమర్పించాలి.
బి) ఏదేమైనప్పటికీ, ఎలక్ట్రానిక్ మార్గాల ద్వారా నిధుల రసీదు కోసం బ్యాంకు ఖాతా/ఆదేశానికి సంబంధించిన సంబంధిత వివరాలు లేనప్పుడు, గడువు తేదీలోగా రుణాన్ని తిరిగి చెల్లించేందుకు వీలుగా, హోల్డర్లు ప్రభుత్వ రుణ కార్యాలయాలు, ట్రెజరీల వద్ద సక్రమంగా విడుదల చేసిన సెక్యూరిటీలను టెండర్ చేయవచ్చు. స్టేట్ బ్యాంక్ ఆఫ్ ఇండియా సబ్-ట్రెజరీలు మరియు శాఖలు  తిరిగి చెల్లించడానికి గడువు తేదీకి 20 రోజుల ముందుగానే పొందవచ్చు. ఉత్సర్గ విలువను స్వీకరించే ప్రక్రియ యొక్క పూర్తి వివరాలను పైన పేర్కొన్న ఏదైనా చెల్లింపు కార్యాలయాల నుండి పొందవచ్చు.
సమాచార, ప్రసార మంత్రిత్వ శాఖ
రీజనల్ అవుట్ రీచ్ బ్యూరో ఆధ్వర్యంలో ఇంటెన్సిఫైడ్ మిషన్ ఇంద్రధనుష్ 2.0 పై అవగాహన కార్యక్రమం
రీజనల్ అవుట్ రీచ్ బ్యూరో ఆధ్వర్యంలో ఇంటెన్సిఫైడ్ మిషన్ ఇంద్రధనుష్ 2.0 పై ఈ రోజు హైదరాబాద్లోని కవాడిగుడలోని కేంద్ర ప్రభుత్వ కార్యాలయ సముదాయంలో అవగాహన కార్యశాల జరిగింది.
ఈ కార్యక్రమానికి ముఖ్య అతిథిగా హాజరైన కేంద్ర సమాచార మంత్రిత్వ శాఖ దక్షిణ ప్రాంత డైరెక్టర్ జనరల్ శ్రీ ఎస్.వెంకటేశ్వర్ మాట్లాడుతూ “కళాకారులు వారి ప్రతిభ ద్వారా ప్రభుత్వ సంక్షేమ పథకాల గురించి ప్రజలలో అవగాహనను పెంచవచ్చని అన్నారు. కళాకారులు, ప్రదర్శన బృందాలు పాట, నాటకం రూపంలో ఆరోగ్యానికి సంబంధించిన సమాచారాన్ని మారుమూల ప్రాంతాల ప్రజలకు వ్యాప్తి చేయడానికి సహాయపడాలని ఆయన కోరారు.
ఈ కార్యక్రమానికి అతిధిగా హాజరైన తెలంగాణ రాష్ట్ర ఇమ్యునైజేషన్ అధికారి శ్రీ పి.చంద్రశేఖర్ మాట్లాడుతూ, గ్రామీణ, మారుమూల ప్రాంతాల్లో ఆరోగ్య సేవలను మెరుగుపరచడానికి ప్రభుత్వం అనేక ఆరోగ్య కార్యక్రమాలు, ఆరోగ్య సంరక్షణ పథకాలను అమలు చేస్తోందని, మాతా -శిశు మరణాల నిష్పత్తి భారత ప్రభుత్వానికి ప్రధాన ఆందోళనగా ఉండేదని, 1985 లో యునివర్సల్ ఇమ్యునైజేషన్ కార్యక్రమాన్ని ప్రారంభించడం వలన దేశంలోని పిల్లలందరికీ టీకాల ప్రయోజనాలను అందించడం జరిగిందని ఆయన అన్నారు.
క్షయ, మెనింజైటిస్, మీజిల్స్, హెపటైటిస్ బి, టెటానస్, కోరింత దగ్గు, పోలియోమైలిటిస్ మరియు డిఫ్తీరియా వంటి వ్యాక్సిన్ ద్వారా నివారించగల 8 వ్యాధుల బారి నుండి 2 సంవత్సరాల కంటే తక్కువ వయస్సు ఉన్న పిల్లలు మరియు గర్భిణీ స్త్రీలకు రోగనిరోధక శక్తిని పెంపొందించేందుకు మన ప్రధాన మంత్రి నరేంద్ర మోదీ “ది ఇంటెన్సిఫైడ్ మిషన్ ఇంద్రధనుష్ 2.0” ను ప్రారంభించారని ఆయన తెలిపారు.
వ్యాక్సిన్ ద్వారా నివారించగలిగే వ్యాధుల వలన చాలా తీవ్రమైన సమస్యలు ఉధ్భవిస్తాయని , రోగనిరోధకత ద్వారా వీటిని నివారించవచ్చని భారత ఆరోగ్య, కుటుంబ సంక్షేమ మంత్రిత్వ శాఖ ప్రాంతీయ కార్యాలయ సీనియర్ డైరెక్టర్ డాక్టర్ అనురాధ మెడోజు అన్నారు. పోలియోను ప్రభుత్వం నిర్మూలించిందని, వ్యాక్సిన్ ద్వారా నివారించగల డిఫ్తీరియా, క్షయవ్యాధి వంటి వ్యాధులను నిర్మూలించడానికి ప్రభుత్వం అన్ని చర్యలు తీసుకుంటోందన్నారు.
డాక్టర్ పి. నరహరి డిప్యూటీ డైరెక్టర్, మాస్ మీడియా & కమ్యూనికేషన్ ఆఫీసర్ మెడికల్ అండ్ హెల్త్ డిపార్ట్మెంట్ తెలంగాణ ప్రభుత్వం, యునిసెఫ్ కు చెందిన రవికాంత్, కె. ఉమా శంకర్ ఇంటెన్సిఫైడ్ మిషన్ ఇంద్రదనుష్ 2.0 కార్యక్రమం పై అవగాహన కల్పించారు.
భారత లక్ష్మి, అసిస్టెంట్ డైరెక్టర్ ఆర్ఓబి, శ్రీ హరి బాబు అసిస్టెంట్ డైరెక్టర్, నల్గొండ, నిజామాబాద్, వరంగల్కు చెందిన ఫీల్డ్ పబ్లిసిటీ అధికారులతో పాటు ఆర్ఓబికి చెందిన ఫీల్డ్ అధికారులు, ఆర్ఓబి సాంస్కృతిక బృందాల నుంచి 30 మంది ఆర్టిస్టులు ఈ కార్యశాలలో పాల్గొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 218.99 కోట్ల డోసులు  అందించారు
గత 24 గంటల్లో 1,84,540 డోసులు అందించారు
దేశవ్యాప్త క్రియాశీల కేసుల సంఖ్య 28,079
మొత్తం కేసుల్లో క్రియాశీల కేసులు 0.06%
ప్రస్తుత రికవరీ రేటు 98.75%
గత 24 గంటల్లో 2,923 మంది కోలుకున్నారు. దీంతో, కోలుకున్నవారి మొత్తం సంఖ్య 4,40,57,544 కు పెరిగింది.
గత 24 గంటల్లో 2,424 కొత్త కేసులు నమోదయ్యాయి.
రోజువారీ పాజిటివిటీ రేటు 2.65%
వారపు పాజిటివిటీ రేటు 1.27%
గత 24 గంటల్లో చేసిన 91,458 కొవిడ్ పరీక్షలతో కలిపి ఇప్పటివరకు 89.71 కోట్ల పరీక్షలు చేశారు.
ప్రధాన మంత్రి కార్యాలయం
పిటిపి-ఎన్ఇఆర్ ఒక చక్కనైనటువంటి పథకం, దేశం లోని ఈశాన్య ప్రాంతాలకు చెందిన ప్రతిభావంతులైన చేతివృత్తుల వారి జీవనం లో మెరుగుదల ను తీసుకొనిరావాలన్నదేఈ పథకం యొక్క ఉద్దేశ్యం: ప్రధాన మంత్రి
దేశం లో ఈశాన్య ప్రాంతం లోని ఆదివాసి ఉత్పాదన ల వ్యాప్తి కై మార్కెటింగ్ మరియు లాజిస్టిక్స్ అభివృద్ధి  అనేది ఒక గొప్ప పథకం. ఈశాన్య ప్రాంతాల కు చెందిన ప్రతిభావంతులు అయిన చేతివృత్తుల వారి జీవనాన్ని మెరుగు పరచాలి అన్నది ఈ పథకం యొక్క లక్ష్యం గా ఉందని ప్రధాన మంత్రి శ్రీ నరేంద్ర మోదీ అన్నారు. ఈ పథకం ఈశాన్య ప్రాంత ఉత్పాదన లు విరివి గా లభ్యం అయ్యేటట్లు కూడా దోహద పడనుంది అని శ్రీ నరేంద్ర మోదీ అన్నారు.
ఆదివాసి వ్యవహారాల శాఖ కేంద్ర మంత్రి శ్రీ అర్జున్ ముండా కొన్ని ట్వీట్ లలో ఆదివాసి చేతివృత్తుల వారి బ్రతుకు తెరువు అవకాశాల ను బలోపేతం చేయాలి అనేది పిటిపి-ఎన్ఇఆర్ పథకం యొక్క ఉద్దేశ్యం, ఈ లక్ష్య సాధన కు గాను సంబంధిత ఉత్పాదన ల కొనుగోలు, లాజిస్టిక్స్, ఇంకా మార్కెటింగ్ పరం గా దక్షత ను పెంచివేయడం జరుగుతుంది అని తెలియ జేశారు.
కేంద్ర మంత్రి ట్వీట్ లకు ప్రధాన మంత్రి సమాధానాన్ని ఇస్తూ -
‘‘పిటిపి-ఎన్ఇఆర్ ఒక చక్కనైనటువంటి పథకం, దీని ఉద్దేశ్యమల్లా ఈశాన్య ప్రాంత చేతివృత్తుల వారి యొక్క జీవనాన్ని మెరుగు పరచడమే. ఈ పథకం ఈశాన్య ప్రాంత ఉత్పాదన లు మరింత ఎక్కువ గా అందుబాటు లోకి వచ్చేటట్లు చూడడం. దీనితో ఆదివాసి సముదాయాల కు విశేష ప్రయోజనం సిద్ధిస్తుంది.’’ అని ఒక ట్వీట్ లో పేర్కొన్నారు.
(
ప్రధాన మంత్రి కార్యాలయం
యువత అభివృద్ధి కోసం గత ఎనిమిది సంవత్సరాలుగా ప్రభుత్వం చేసిన కృషి వివరాలు పంచుకున్న - ప్రధానమంత్రి
గత ఎనిమిది సంవత్సరాలుగా యువత అభివృద్ధి కోసం తమ ప్రభుత్వం చేసిన కృషి వివరాలను ప్రధాన మంత్రి శ్రీ నరేంద్రమోదీ పంచుకున్నారు. ఈ వివరాలను తెలియజేసే కథనాలను ఆయన తమ వెబ్-సైట్ నమో యాప్, మై గోవ్ ద్వారా పంచుకున్నారు.
ఈ మేరకు ప్రధానమంత్రి సామాజిక మాధ్యమాలలో వరుస ట్వీట్లు చేస్తూ -
“భారత యువశక్తి మన గొప్ప బలం. మన యువత వివిధ రంగాల్లో రాణిస్తూ దేశ ప్రగతికి దోహదపడుతున్నారు. యువత అభివృద్ధి కోసం ప్రభుత్వం చేసిన కొన్ని ప్రధాన ప్రయత్నాలను ఈ వరుస కథనాలు టూకీగా వివరిస్తాయి. #8SaalYuvaShaktiKeNaam”
"యువత వారి కలలను సాధించడానికి, వారి సామర్థ్యాన్ని నెరవేర్చడానికి, ఎనిమిది సంవత్సరాల మన ప్రభుత్వం వీలు కల్పించింది. ఆ వివరాలు #8SaalYuvaShaktiKeNaam లో ఒక సారి చూడండి.”
“దేశ యువశక్తి నవ భారతదేశానికి మూలస్తంభం. దాన్ని పటిష్టం చేసేందుకు కొత్త విద్యా విధానం లేదా ఐ.ఐ.టి. ల ఏర్పాటు; ఐ.ఐ.ఎం. ల విస్తరణ తో పాటు; కొత్త అంకురసంస్థలు, యునికార్న్ ల నుండి ఖేలో ఇండియా కేంద్రం వరకు, గత ఎనిమిదేళ్లలో ప్రభుత్వం అన్ని ప్రయత్నాలు చేసింది. వీటన్నింటితో యువతకు అవసరమైన అన్ని చర్యలు తీసుకోవడం జరిగింది." అని పేర్కొన్నారు.
ప్రధాన మంత్రి కార్యాలయం
క్రెడాయ్ యూత్ కాన్- 2019 ని ఉద్దేశించి ప్రసంగించిన ప్రధాన మంత్రి
ప్రధాన మంత్రి శ్రీ నరేంద్ర మోదీ నేడు న్యూ ఢిల్లీ లోని తాల్ కటోరా స్టేడియమ్ లో జరిగిన క్రెడాయ్ యూత్ కాన్- 2019ని ఉద్దేశించి ప్రసంగించారు. ఇళ్లు లేని ప్రతి కుటుంబాని కి 2022వ సంవత్సరం కల్లా పక్కా గృహాన్నిఅందించడానికిగాను నిర్మాణ పనులు శరవేగం గా కొనసాగుతున్నాయని ఆయన తన ప్రసంగం లో తెలిపారు. ఒకటిన్నర కోట్ల ఇళ్ల ను ప్రధాన మంత్రి ఆవాస్ యోజన లో భాగం గా ఇప్పటికే నిర్మించడం జరిగిందని, వీటి లో 15 లక్షల ఇళ్ల ను పట్టణ ప్రాంత పేదల కోసం నిర్మించడం జరిగిందని ప్రధాన మంత్రి వెల్లడించారు. పేదల కు పక్కా గృహాల ను అందించే ఈ కార్యక్రమాన్ని కేంద్ర ప్రభుత్వ ఆధ్వర్యం లో పారదర్శకత తో అమలు చేస్తున్నామని ఆయన అన్నారు. ప్రభుత్వం చిత్తశుద్ధి తో విధానాల్నిరూపకల్పన చేస్తే అవినీతిని రూపుమాపి, ఆశించిన ఫలితాల ను సాధించడం సాధ్యమవుతుందని ప్రధాన మంత్రి స్పష్టం చేశారు.
వినియోగదారులకు, స్థిరాస్తి సంస్థల కు మధ్య నమ్మకాన్ని రియల్ ఎస్టేట్ రెగ్యులేటరీ అథారిటీ  బలోపేతం చేసిందని ప్రధాన మంత్రి అన్నారు. 28 రాష్ట్రాలలో ఆర్ ఇ ఆర్ ఎ కార్యకలాపాల ను కొనసాగిస్తోందని, 35 వేల రియల్ ఎస్టేట్ ప్రాజెక్టు లు , 27 వేల మంది రియల్ ఎస్టేట్ ఏజెంట్ల పేర్లు దీని లో నమోదు అయ్యాయని తెలిపారు. లక్షలాది ఫ్లాట్ లను నిర్మించడం జరుగుతోందని ప్రధాన మంత్రి చెప్పారు.
గడచిన నాలుగు సంవత్సరాలలో ఈజ్ ఆఫ్ డూయిండ్ బిజినెస్ స్థానాల లో గొప్ప పురోగతి చోటుచేసుకోవడాన్ని గురించి ప్రధాన మంత్రి చెప్తూ, భారతదేశం లో ఈజ్ ఆఫ్ డూయిండ్ బిజినెస్ పరం గా ప్రభుత్వం నిబద్దత తో పని చేస్తోందన్నారు. ఈ సందర్భం గా ఆయన అన్ని ప్రభుత్వ అనుమతుల ను, నిర్మాణ అనుమతుల తో సహా ఇదివరకటి కన్నా వేగం గా జారీ చేయడం జరుగుతోందని పేర్కొన్నారు.
గృహ నిర్మాణ పరిశ్రమ కు, ఇళ్ల కొనుగోలుదారుల కు సహాయం చేయడానికిగాను కేంద్ర ప్రభుత్వం పన్నుల సంస్కరణ లను తీసుకువచ్చిందని తెలిపిన ప్రధాన మంత్రి శ్రీ నరేంద్ర మోదీ, వాటి ని గురించి వివరించారు. పలు నిర్మాణ రంగ వస్తువుల కు సంబంధించి జిఎస్ టి పన్నుల రేట్ల ను తగ్గించిన విషయాన్ని ఆయన గుర్తు చేశారు. తాజా బడ్జెటు లో ప్రవేశపెట్టిన ఆదాయ పన్ను ప్రయోజనాల ను గురించి ప్రధాన మంత్రి ప్రస్తావించారు. ఇటువంటి విధానాల కారణంగా గృహ నిర్మాణ రంగం, ఇళ్ల కొనుగోలు దారులు ప్రయోజనాన్ని పొందుతారని అన్నారు.
సామాన్య ప్రజల సొంత ఇంటి కల ను నిజం చేయడానికిగాను సిఆర్ఇడిఎఐ  పోషిస్తున్న పాత్ర ను ప్రధాన మంత్రి అభినందించారు. ‘న్యూ ఇండియా’కై కృషి జరుగుతున్న సమయం లో యూత్ కాన్ కార్యక్రమాన్ని నిర్వహిస్తున్నారని ఆయన అన్నారు. ‘న్యూ ఇండియా’ రూపకల్పన లో దేశం లోని యువతీయువకులు ప్రధాన పాత్ర ను పోషిస్తారని ఆయన తన ప్రసంగం లో తెలిపారు.
అంతకు ముందు, ప్రధాన మంత్రి తాల్ కటోరా స్టేడియమ్ లో క్రెడాయ్ ఏర్పాటు చేసిన ప్రదర్శన ను సందర్శించారు.
(
పౌర విమానయాన మంత్రిత్వ శాఖ
పట్టణ ప్రాంతాలలో ప్రధానమంత్రి ఆవాస్ యోజన కింద గృహ నిర్మాణం కోసం 158 లక్షల మెట్రిక్ టన్నుల ఉక్కు అవసరమవుతుంది: హర్దీప్ సింగ్ పూరి
ప్రస్తుతం నిర్మాణంలో ఉన్న 900 కిలోమీటర్ల పొడవైన మెట్రో ప్రాజెక్టుల కోసం 1.17 మిలియన్ టన్నుల ఉక్కు అవసరం
గడచిన మూడేళ్ళలో ఎయిర్ పోర్టు టర్మినల్ భవనాల నిర్మాణానికి దాదాపు రూ. 570 కోట్ల విలువైన ఉక్కు ఉపయోగించారు
నిర్మాణ పనుల్లో వినియోగానికి యోగ్యమైన స్థితిస్థాపక శక్తి మరియు పర్యావరణ హితమైన సాంకేతిక పరిజ్ఞానంతో ఉక్కు ఆకృతిని రూపొందించాలని ఉక్కు పరిశ్రమను గృహనిర్మాణ శాఖ మంత్రి కోరారు.
ప్రధానమంత్రి ఆవాస్ యోజన  పథకం కింద మంజూరైన గృహాల నిర్మాణానికి దాదాపు 158 లక్షల మెట్రిక్ టన్నుల
ఉక్కు మరియు 692 లక్షల మెట్రిక్ టన్నుల సిమెంటు వినియోగించవలసి ఉంటుందని అంచనా వేసినట్లు కేంద్ర గృహనిర్మాణ మరియు పట్టణ వ్యవహారాల మరియు పౌర విమానయాన మంత్రిత్వ శాఖల సహాయ మంత్రి  శ్రీ హర్దీప్ సింగ్ పూరి ఆత్మ నిర్భర భారత్ పై నిర్వహించిన వెబినార్ లో మాట్లాడుతూ తెలిపారు. గృహనిర్మాణం మరియు నిర్మాణం మరియు విమానయాన రంగంలో ఉక్కు వినియోగం ప్రోత్సహించడం జరుగుతోందని, ఇప్పటి వరకు నిర్మాణం ప్రారంభమైన /పూర్తయిన ఇళ్లకోసం దాదాపు 84 లక్షల మెట్రిక్ టన్నుల ఉక్కు మరియు 370 లక్షల మెట్రిక్ టన్నుల సిమెంటు వినియోగించడం జరిగిందని మంత్రి తెలిపారు. భారత పరిశ్రమల సమాఖ్య ఆధ్వర్యంలో జరిగిన వెబినార్ లో పెట్రోలియం & సహజవాయువు మరియు ఉక్కు శాఖ మంత్రి శ్రీ ధర్మేంద్ర ప్రధాన్, ఉక్కు శాఖ సహాయ మంత్రి శ్రీ ఎఫ్. ఎస్. కులస్తే, పౌర విమానయాన శాఖ కార్యదర్శి శ్రీ పి.కె. ఖరోలా, గృహనిర్మాణ మరియు పట్టణ వ్యవహారాల కార్యదర్శి శ్రీ పి. కె. త్రిపాఠి, సీనియర్ అధికారులు, మరియు పరిశ్రమకు చెందిన భాగస్వాములు పాల్గొన్నారు.
దేశవ్యాప్తంగా 4,550 పట్టణ ప్రాంతాలలో ఇప్పటివరకు ప్రధానమంత్రి ఆవాస్ యోజన కింద 1.07 కోట్ల  ఇళ్ల నిర్మాణం ప్రారంభించడం/ పూర్తి చేయడం జరిగింది. మరియు 67 లక్షల ఇళ్ల నిర్మాణం చేపట్టడం మరియు 35 లక్షల ఇళ్లను పూర్తి చేసి అందజేయడం జరిగిందని శ్రీ హర్దీప్ సింగ్ పూరీ తెలిపారు. మంజూరైన అన్ని ఇళ్ల నిర్మాణం పూర్తయితే 3 65 కోట్ల ఇళ్ల ఉద్యోగాల సృష్టి జరుగుతుందని, వాటిలో ఇప్పటికే నిర్మాణం ప్రారంభమైన ఇళ్ల ద్వారా 1.65 కోట్ల ఉద్యోగాల కల్పన జరిగిందని శ్రీ పూరీ అన్నారు. ఇండియా 2024 నాటికి 5 ట్రిలియన్ డాలర్ల ఆర్ధిక వ్యవస్థగా మారగలదని 2019లోనే ప్రధానమంత్రి మనఃసృష్టి చేశారని, వినూత్నతతో నిలకడైన, సమగ్ర స్వావలంబన ద్వారా దేశవ్యాప్తంగా మౌలిక సదుపాయాల అభివృద్ధికి చర్యల ద్వారా దానిని సాధించగలమని ఆశించారని మంత్రి అన్నారు. పట్టణీకరణ గురించి మాట్లాడుతూ మన పట్టణ కేంద్రాలు /నగరాలు ఆర్ధిక ఉత్పాదకతకు, మౌలిక సదుపాయాలకు, సంస్కృతికి మరియు వైవిధ్యానికి కేంద్రాలని చెబుతూ మంత్రి 2030 నాటికి మన పట్టణ కేంద్రాలలో మన దేశ జనాభాలో 40% లేక 60 కోట్ల మంది నివసించే అవకాశముందని అన్నారు.
పట్టణ రవాణాలో ఉక్కు వినియోగాన్ని గురించి ప్రముఖంగా పేర్కొంటూ మంత్రి ప్రస్తుతం 18 నగరాలలో 700 కిలోమీటర్ల నిడివిగల మెట్రో నిర్వహణలో ఉందని, 27 నగరాల్లో దాదాపు 900 కిలోమీటర్ల నిడివి నిర్మాణాలు జరుగుతున్నాయని అన్నారు. మెట్రో ప్రాజెక్టులలో ఒక కిలోమీటర్ నిర్మాణానికి సగటున దాదాపు 13,000 మెట్రిక్ టన్నుల వివిధ రకాల ఉక్కు అవసరమవుతుందని అన్నారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్
ఇండియాలో కోవిడ్ యాక్టివ్ కేస్లోడ్ 9,73,158 కు తగ్గింది.
66 రోజుల తర్వాత యాక్టివ్ కేస్ లోడ్ 10 లక్షల దిగువకు వచ్చింది.
ఇండియలో గత 24 గంటలలో 70,421 కొత్త కోవిడ్ కేసులు నమోదయ్యాయి. 74 రోజుల అనంతరం ఇది కనిష్ఠం.
దేశంలో ఇప్పటివరకు 2,81,62,947 మంది కోవిడ్ నుంచి కోలుకున్నారు.
గత 24 గంటలలో 1,19,501 మంది పేషెంట్లు కోవిడ్ నుంచి కోలుకున్నారు.
రోజువారి కోవిడ్ కేసుల కన్న, కోలుకున్న వారి సంఖ్య వరుసగా 32 వ రోజు ఎక్కువగా ఉంది.
దేశంలో కోవిడ్ రికవరీ రేటు 95.43 శాతానికి పెరిగింది.
వారపు పాజిటివిటీ రేటు 5 శాతం కంటే తక్కువగా ఉంది. ప్రస్తుతం ఇది 4.54 శాతం వద్ద ఉంది.
రోజువారి పాజిటివిటి రేటు 4.72 శాతం. ఇది వరుసగా 21 వ రోజు పదిశాతం కంటే తక్కువగా ఉంది.
పరీక్షల సామర్థ్యం గణనీయంగా పెంచడం జరిగింది. ఇప్పటి వరకు 37.96 కోట్ల పరీక్షలు నిర్వహించారు.
దేశవ్యాప్తంగా వాక్సినేషన్ కార్యక్రమంలో భాగంగా 25.48 కోట్ల వాక్సిన్ డోస్లు వేశారు.
ప్రధాన మంత్రి కార్యాలయం
అర్హులైన ఓటర్లు అందరూ వారి పేర్లను నమోదు చేసుకొని, వారి యొక్క ఓటు హక్కును వినియోగించుకోవాలంటూ జాతీయ ఓటర్ల దినం సందర్భంగా విజ్ఞప్తి చేసిన ప్రధాన మంత్రి
అర్హులైన ఓటర్లు అందరూ వారి వారి పేర్లను నమోదు చేయించుకొని, ప్రజాస్వామ్యాన్ని బలోపేతం చేసేందుకు వారి ఓటు హక్కును వినియోగించుకోవాలని జాతీయ ఓటర్ల దినం సందర్భంగా ప్రధాన మంత్రి శ్రీ నరేంద్ర మోదీ విజ్ఞప్తి చేశారు.
“జాతీయ ఓటర్ల దినం సందర్భంగా ప్రతి ఒక్కరికి ఇవే నా శుభాకాంక్షలు. ఈ రోజున ఏర్పాటైన భారత ఎన్నికల సంఘానికి అభినందనలు.
అర్హులైన ఓటర్లు అందరూ, మరీ ముఖ్యంగా యువతీ యువకులు, వారి పేర్లను నమోదు చేయించుకోవడమే కాకుండా వారి భాగస్వామ్యం ద్వారా మన ప్రజాస్వామ్యాన్ని బలపరచవలసిందని నేను కోరుతున్నాను. ఓటుకు ఉన్న శక్తి గొప్పది” అని ప్రధాన మంత్రి తన సందేశంలో పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
రెండవ జి20 ఆరోగ్య మంత్రుల సమావేశాన్ని ఉద్దేశించి ప్రసంగించిన డాక్టర్ మన్సుఖ్ మాండవీయ
"ప్రధానమంత్రి నరేంద్ర మోదీ నాయకత్వంలో భారత ప్రభుత్వం ఆరోగ్య రంగానికి అత్యంత ప్రాముఖ్యత యిస్తుంది ": డాక్టర్ మన్సుఖ్ మాండవీయ
"భవిష్యత్తు అవసరాలను దృష్టిలో ఉంచుకుని పటిష్ట ప్రపంచ ఆరోగ్య సంరక్షణ వ్యవస్థ ను రూపొందించడానికి అవసరమైన సహకారం అందించేందుకు భారతదేశం సిద్ధంగా ఉంది" .. డాక్టర్ మన్సుఖ్ మాండవీయ
ప్రధానమంత్రి శ్రీ నరేంద్ర మోదీ భారత ప్రభుత్వం ఆరోగ్య రంగానికి అత్యధిక ప్రాధాన్యత ఇస్తూ కార్యక్రమాలు అమలు చేస్తున్నదని కేంద్ర ఆరోగ్య, కుటుంబ సంక్షేమ శాఖ మంత్రి డాక్టర్ మన్సుఖ్ మాండవీయ అన్నారు. భవిష్యత్తు తరాలు ఆరోగ్యకర జీవితాలను గడిపేందుకు దోహదపడే ప్రపంచ స్థాయి ఆరోగ్య వ్యవస్థ అభివృద్ధికి అవసరమైన పూర్తి సహాయ సహకారాలు అందించేందుకు భారతదేశం సిద్ధంగా ఉందని డాక్టర్ మాండవీయ తెలిపారు. రెండవ జి20 ఆరోగ్య మంత్రుల సమావేశాన్ని ఉద్దేశించి డాక్టర్ మన్సుఖ్ మాండవీయ ఈ రోజు మాట్లాడారు. ఆరోగ్య సంరక్షణ రంగంలో గుర్తించిన కీలక అంశాలు అమలు జరుగుతున్న తీరును రెండవ జి20 ఆరోగ్య మంత్రుల సమావేశం సమీక్షించింది.
ఈ సందర్భంగా డాక్టర్ మన్సుఖ్ మాండవీయ మాట్లాడుతూ "భవిష్యత్తు అవసరాలను దృష్టిలో ఉంచుకుని పటిష్ట ప్రపంచ ఆరోగ్య సంరక్షణ వ్యవస్థ ను రూపొందించడానికి అవసరమైన సహకారం అందించేందుకు భారతదేశం సిద్ధంగా ఉంది " అని పేర్కొన్నారు. పటిష్ట ఆరోగ్య వ్యవస్థను అభివృద్ధి చేయాల్సిన అవసరం ఉందని డాక్టర్ మాండవీయ అన్నారు. దీనికి అవసరమైన నిధులు సమీకరణ అంశాన్ని, దీనికి సంబంధించిన ప్రతిపాదనలను సమావేశం చర్చించింది. ప్రస్తుతం అమలు జరుగుతున్న ప్రపంచ ఆరోగ్య వ్యవస్థలో ఉన్న లోపాలను గుర్తించాలని సూచించారు. లోపాలను గుర్తించి సమగ్ర పటిష్ట ఆరోగ్య వ్యవస్థ అభివృద్ధి ఆరోగ్య అత్యవసర నిర్వహణ కోసం చురుకైన మరియు ప్రతిస్పందించే వ్యవస్థ ఆవశ్యకతను డాక్టర్ మాండవీయ తన ప్రసంగంలో ప్రముఖంగా ప్రస్తావించారు.
అంతరాయం లేకుండా ప్రపంచవ్యాప్తంగా ప్రజలు మరియు వస్తువులు ప్రయాణించేలా చూసేందుకు ప్రతిపాదించిన గ్లోబల్ ఫెడరేటెడ్ పబ్లిక్ ట్రస్ట్ డైరెక్టరీకి జి 20 దేశాలు సహకారం అందించాలని డాక్టర్ మాండవీయ కోరారు. ,
సమాచార, ప్రసార మంత్రిత్వ శాఖ
తప్పుడు సమాచారం ప్రసారం చేస్తున్న యూట్యూబ్ ఛానెళ్ల గుట్టు రట్టు
తప్పుడు సమాచారం వ్యాప్తి చేస్తున్న మూడు యూట్యూబ్ ఛానెళ్లను గుర్తించిన పిఐబి ఫ్యాక్ట్ చెక్ యూనిట్
భారత సుప్రీంకోర్టు, భారత ప్రధాన న్యాయమూర్తి, ప్రధానమంత్రి కి సంబంధించిన నకిలీ వీడియోలను ప్రసారం చేసినట్టు గుర్తించిన పీఐబీ ఫ్యాక్ట్ చెక్ యూనిట్
భారత ఎన్నికల సంఘం, ఎలక్ట్రానిక్ ఓటింగ్ యంత్రాలపై తప్పుడు సమాచారం వ్యాప్తి
పీఐబీ ఫ్యాక్ట్ చెక్ చేసిన యూట్యూబ్ చానళ్లకు దాదాపు 33 లక్షల మంది వీక్షకులు , 30 కోట్లకు పైగా వ్యూస్
భారతదేశంలో తప్పుడు సమాచారాన్ని వ్యాప్తి చేస్తున్న మూడు యూట్యూబ్ ఛానెళ్లను పిఐబి ఫ్యాక్ట్ చెక్ యూనిట్  గుర్తించింది. వరుసగా 40 కి పైగా నిజనిర్ధారణ కనుగొంది. ఈ యూట్యూబ్ ఛానెళ్లకు దాదాపు 33 లక్షల మంది వీక్షకులు ఉన్నారు.ప్రసారం అయిన వీడియోలు దాదాపు 30 కోట్లకు పైగా సార్లు చూశారు.సోషల్ మీడియాలో వ్యక్తిగత పోస్ట్ లకు వ్యతిరేకంగా పిఐబి మొత్తం యూట్యూబ్ ఛానెళ్లను బహిర్గతం చేయడం ఇదే మొదటిసారి. పిఐబి ఫ్యాక్ట్ చెక్ పరిశీలించిన యూట్యూబ్ ఛానళ్ల వివరాలు.
|
|
క్ర.సం. నం.
|
|
యూట్యూబ్ ఛానెల్ పేరు
|
|
చందాదారులు
|
|
వీక్షణలు
|
|
1.
|
|
న్యూస్ హెడ్ లైన్స్
|
|
9.67 లక్షలు
|
|
31,75,32,290
|
|
2.
|
|
సర్కారీ అప్డేట్
|
|
22.6 లక్షలు
|
|
8,83,594
|
|
3.
|
|
ఆజ్ తక్ లైవ్
|
|
65.6 వేలు
|
|
1,25,04,177
సుప్రీంకోర్టు, భారత ప్రధాన న్యాయమూర్తి, ప్రభుత్వ పథకాలు, ఎలక్ట్రానిక్ ఓటింగ్ యంత్రాలు, వ్యవసాయ రుణాల మాఫీ తదితర అంశాలపై ఈ యూట్యూబ్ ఛానళ్లు తప్పుడు, సంచలనాత్మకమైన కథనాలను ప్రసారం చేస్తున్నాయి. భవిష్యత్ ఎన్నికలు బ్యాలెట్ పేపర్ల ద్వారా నిర్వహించబడతాయి అని సుప్రీంకోర్టు తీర్పు ఇచ్చింది అని , బ్యాంకు ఖాతాలు, ఆధార్ కార్డు, పాన్ కార్డు ఉన్న వారికి ప్రభుత్వం నగదు అందజేస్తోంది అని, ఈవీఎం లపై నిషేధం విధించారు అంటూ అనేక వార్తలను ఈ యూట్యూబ్ ఛానళ్లు ప్రసారం చేశాయి.
తాము ప్రసారం చేస్తున్న వార్తలు, వీడియోలు వాస్తవమని చూసే వారు నమ్మేలా చూడడానికి ఈ యూట్యూబ్ ఛానెల్లు టీవీ ఛానళ్ల లోగోలు మరియు వారి న్యూస్ యాంకర్ల చిత్రాలతో నకిలీ మరియు సంచలనాత్మక సూక్ష్మచిత్రాలను ఉపయోగించి వీక్షకులను తప్పుదారి పట్టించాయని పీఐబీ ఫ్యాక్ట్ చెక్ గుర్తించింది. ఈ ఛానెల్లు తమ వీడియోలలో ప్రకటనలను ప్రదర్శిస్తున్నట్లు ,తప్పుడు సమాచారంతో రూపొందించిన వీడియోలు నగదుకు విక్రయిస్తున్నట్లుపీఐబీ ఫ్యాక్ట్ చెక్ గుర్తించింది. సమాచార, ప్రసార మంత్రిత్వ శాఖ గత ఏడాదిలో వందకు పైగా యూట్యూబ్ ఛానెళ్లను బ్లాక్ చేసిన తరువాత పిఐబి ఫ్యాక్ట్ చెక్ యూనిట్ ఈ చర్య తీసుకుంది
(
ప్రధాన మంత్రి కార్యాలయం
ఉత్తరాఖండ్ లోనిచమోలీ లో జరిగిన ఒక విద్యుత్తు సంబంధి దుర్ఘటన లో ప్రాణ నష్టం వాటిల్లినందుకుసంతాపాన్ని తెలిపిన ప్రధాన మంత్రి
విద్యుదాఘాతం కారణం గా ఉత్తరాఖండ్ లోని చమోలీ లో జరిగిన ఒక దుర్ఘటన లో ప్రాణ నష్టం వాటిల్లినందుకు ప్రధాన మంత్రి శ్రీ నరేంద్ర మోదీ సంతాపాన్ని తెలిపారు. ఈ దుర్ఘటన లో గాయపడిన వ్యక్తులు త్వరగా పునఃస్వస్థులు కావాలని ప్రధాన మంత్రి ఆకాంక్షించారు; ఈ ఘటన లో బాధితుల కు రాష్ట్ర ప్రభుత్వ పర్యవేక్షణ లో స్థానిక పాలన యంత్రాంగం చేతనైన అన్ని విధాలు గాను సాయాన్ని అందిస్తోందని ఆయన వెల్లడించారు.
ప్రధాన మంత్రి కార్యాలయం ఒక ట్వీట్ లో -
‘‘అత్యంత బాధాకరం. ఉత్తరాఖండ్ లోని చమోలీ లో జరిగిన దుర్ఘటన తో అత్యంత దుఃఖం కలిగింది. శోకం లో మునిగిన కుటుంబ సభ్యుల కు నేను నా యొక్క ప్రగాఢ సంతాపాన్ని వ్యక్తం చేస్తున్నాను. ఈ దుర్ఘటన లో క్షతగాత్రులు అందరూ త్వరిత గతి న స్వస్థులు అవ్వాలని కోరుకొంటున్నాను. బాధితుల కు రాష్ట్ర ప్రభుత్వం పర్యవేక్షణ లో స్థానిక పాలన యంత్రాంగం చేతనైన అన్ని విధాలు గాను సాయపడడం లో తలమునకలు గా ఉంది: ప్రధాన మంత్రి శ్రీ @narendramodi’’ అని పేర్కొంది.